cyanic-selkie/wikianc huggingface dataset:
Ճանապարհային վիրուսն ուղևորվում է հյուսիս
Ֆիլմի, հեռուստատեսային կամ թատրոնային ադապտացիաներ
«Ճանապարհային վիրուսը ուղևորվում է հյուսիս»-ն առաջին անգամ նկարահանվեց 2004 թվականին Դեյվ Բրոքի կողմից, որպես Սթիվեն Քինգի Dollar Baby նախագծի մի մաս։
Այլ ադապտացիաներ
Ստեղծագործությունը հայտնվել է նաև կոմիքսների տեսքով, որը ստեղծվել է Գլեն Չեդբոուրնի կողմից։ Այն կազմում է Քինգի պատմվածքների վրա հիմնված կոմիքսների գիրքը «Երազների քարտուղարություն» անունով, որը հրատարակվել է 2006 թվականի դեկտեմբերին, Cemetery Dance հրատարակչության ներքո։
Don’t Worry, Be Happy
Don’t Worry, Be Happy (հայ.՝ «Մի անհանգստացիր, եղիր ուրախ»), ամերիկացի երաժիշտ Բոբի Մաքֆերինի երգը։ Թողարկվել է 1988 թվականի սեպտեմբերին և դարձել է առաջին ա կապելլա ստեղծագործությունը, որն զբաղեցրել է Billboard Hot 100 հիթ-շքերթի առաջին հորիզոնականը և գլխավորել է այն 2 շաբաթ։ Երգը հինգ շաբաթ եղել է բրիտանական UK Singles Chart աղյուսակում և բարձրացել  մինչև երկրորդ հորիզոնական։ Երգը հինգ շաբաթ եղել է բրիտանական UK Singles Chart  հիթ-շքերթում և բարձրացել  մինչև երկրորդ հորիզոնական։ 1989 թվականի «Գրեմմիի» մրցանակաբաշխության ժամանակ «Don’t Worry Be Happy» երգը հաղթող է ճանաչվել «Տարվա երգ» (Song of the Year) և «Տարվա ձայնագրություն» (Record of the Year) անվանակարգերում, իսկ Բոբի Մաքֆերինը հաղթել է «Տղամարդու լավագույն վոկալային փոփ կատարում» անվանակարգում։ Երգի անունը հայտնի հնդիկ փիլիսոփա և միստիկ Մեհեր Բաբայի ասույթից է։ Երգը ներառում է ջազ և ռեգգի ոճեր։ Նկարահանվել է տեսահոլովակ, որտեղ բացի Մաքֆերինից ներգրավված են նաև Ռոբին Ուիլյամսը և Բիլ Իրվինը։ Երգն այնպես է ձայնագրվել, որ բացի Մաքֆերինի ձայնից հնչում է նաև գործիքային մաս՝ իր ձայնային տվյալներով։ Արդյունքում ստացվում է գործիքային երաժշտության տպավորություն, չնայած երգի կատարման ժամանակ չի հնչում ոչ մի երաժշտական գործիք։
Երգը 1980-ական թվականների լավագույն երգերի ցանկում զբաղեցնում է 31-րդ տեղը (VH1’s 100 Greatest One Hit Wonders of the 80s): 2011 թվականին, ըստ Rolling Stone ամսագրի՝ իր ընթերցողների շրջանում անցկացրած հարցումների, երգը «1980-ական թվականների ամենավատ երգերի» ցանկում զբաղեցրել է 7-րդ տեղը ։
Քավերներ և այլընտրանքային տարբերակներ
Մաքֆերինից բացի երգը կատարել են մի քանի երգիչներ։
Ֆիլմեր և հեռուստատեսություն
Երգը կամ նրա վերնագիրը հաճախ է օգտագործվում ԱՄՆ-ի մշակույթում։ Կատակերգակ Ջորջ Կարլինն իր «Napalm and Silly Putty» գրքում գրում է, որ շատ ամերիացիներ պատրաստ կլինեին ընդունելու երգի տեքստում շարադրված փիլիսոփայությանը բարիքներից հրաժարվելու վերաբերյալ։ Մաքֆերինի ստեղծագործությունն օգտագործվել է 1988 թվականի նախագահական ընտրությունների ժամանակին ԱՄՆ-ի հանրապետական կուսակցության թեկնածու Ջորջ Բուշ Ավագ օգտին. մինչև դեմոկրատ հեղինակն արտահայտել է իր դժգոհությունը ։
Երգը հաճախ է օգտագործվում ֆիլմերում և հեռուստասերիալներու որպես սաունդթրեք լուսավոր և լավատեսական տեսարանների համար, օրինակ՝ «Չքվի՛ր (Flushed Away, 2006), ՎԱԼԼ-Ի (WALL-E, 2008) մուլտֆիլմերը, «Բևերլի Հիլզի արքայազնը» (The Fresh Prince of Bel-Air), «Սիմփսոնները», «Ֆուտորամա», «Մարմնի մասեր», «That 70s Show» սերիալները։ Երգը թողարկվելուց հետո միանգամից դարձել է «Կոկտեյլ» ֆիլմի (Cocktail, 1988) սաունդթրեքը։ Այն երբեմն օգտագործվում է ծաղրական համատեքստերում՝,ապշեցուցիչ և բրուտալ տեսարաններ ձևավորելու համար, օրինակ՝ «Մեռյալների լուսաբացը» (Dawn of the Dead, 2004) և «Ծովային հետևակ» (Jarhead, 2005) ֆիլմերը։ Երգը հնչում է Alamo Rent A Car, Walkers և Huggies տակդիրների հեռուստագովազդներում։ Ռուսական հեռախոսակապի օպերատոր «Ռոստելեկոմն» օգտագործում է այս ստեղծագործությունն իր «Վիրտուալ АТС» ապրանքանիշում որպես ողջույնի խոսք։
Հիթ-շքերթներ
Երգն առաջին անգամ ներկայացվել է 1988 թվականին «Կոկտեյլ» ֆիլմի հետ միաժամանակ և միանգամից հայտնվել է Billboard Hot 100 հիթ-շքերթի 88-րդ հորիզոնականում ։ Սակայն նույն տարում երգը վերաթողարկվել է և 1988 թվականի սեպտեմբերի 24-ին գլխավորել այդ հիթ-շքերթը։ Այն նաև զբաղեցրել է 11-րդ հորիզոնականը Billboard Hot R&B/Hip-Hop Tracks և 7-րդ տեղը Billboard Hot Adult Contemporary Tracks հիթ-շքերթներում ։ Մեծ Բրիտանիայում երգը UK Singles Chart հիթ-շքերթում հասել է երկրորդ հորիզոնական։
Ծանոթագրություններ
Կատեգորիա:Երգեր այբբենական կարգով Կատեգորիա:Սինգլներ Կատեգորիա:Billboard Hot 100 գլխավորած սինգլներ Կատեգորիա:Գրեմմի մրցանակակիր ձայնագրություններ Կատեգորիա:Գրեմմի մրցանակակիր երգեր
Du hast
«Du hast» («Դու ունես»), գերմանական Rammstein խմբի չորրորդ սինգլն է, և երկրորդը՝ Sehnsucht ալբոմից։ Խմբի ամենաճանաչված երգերից է։ 1999-ին առաջադրվել է Գրեմմի մրցանակաբաշխությանը՝ «Best metal song (Լավագույն մետալ երգ)» կատեգորիայում։ Դարձել է ամերիկյան «The Matrix» (1999) ֆիլմի սաունդթրեկը։
Երգի հեղինակները օգտագործել են խոսքերի խաղը։ Երգի անվանումը գերմաներենից բառացիորեն թարգմանվում է որպես «դու ունես», իսկ «Du hasst» (դու ատում էս) արտահայտությունը նման է երգի անվանմանը։ Տեքստում կա նաև երրորդ իմաստը՝ «haben» օժանդակ բայը անցյալ ժամանակին խոնարհվելիս դառնում է «hast». Այսպիսով, երգի «Du hast mich gefragt, und ich hab nichts gesagt» տողը թարգմանվում է որպես՝ «Դու ինձ հարցրեցիր, և ես ոչինչ չասացի»։ Պետք է նաև նկատել, որ երգի անգլերեն տարբերակում ասվում է «You Hate», որը նշանակում է «Դու ատում էս»։
Տեսահոլովակ
«Du hast» տեսահոլովակը թողարկվել է 1997 թ. հուլիսի 21-ին։ Նկարահանվել է Բեռլինում՝ Քվենտին Տարանտինոի «Խելագար շներ» ֆիլմի սյուժեյով։
Կենդանի կատարումը
Առաջին անգամ երգը հնչել է 1997 թ. ապրիլի 9-ին Ամստերդամում ելույթի ժամանակ ։ Տարիների ընթացքում կատարումների ժամանակ օգտագործվել են շատ հնարքներ, որոնցից ամենից շատ՝ չափսերով մեծ հեռախոսը, որով իբր Թիլլ Լինդեմանը զանգում ու երգում է կրկներգը։ Երգը կատարվում է խմբի բոլոր համերգներին։
Արտաքին հղումներ
Կատեգորիա:Ռամշտայնի երգեր Կատեգորիա:1997 սինգլներ
Սիլլա (գյուղ, Կուլլամաա շրջան)
Սիլլա (Silla), գյուղ Էստոնիայի Լյաենեմաա նահանգի Կուլլամաա շրջանում։
Արտաքին հղումներ
Կատեգորիա:Էստոնիայի Լյաենեմաա նահանգի Կուլլամաա շրջանի բնակավայրեր Կատեգորիա:Էստոնիայի գյուղեր
Կարասիխա (գյուղ, Վարնավինսկի շրջան)
Կարասիխա (Карасиха), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վարնավինսկի շրջանի բնակավայրեր
Վարդաս Մամիկոնյան
Վարդաս Մամիկոնյան (նաև՝ Վարդ Կեսար , Վարդ Մամիկոնյան , ), հայազգի բյուզանդական ռազմական և քաղաքական գործիչ, Բյուզանդիայի փաստացի կառավարիչը իր ռեգենտության ժամանակաշրջանում (856-866)՝ անչափահաս կայսր Միքայել Գ-ի օրոք։ Մարինոս Մամիկոնյանի և Թեոկտիստե Ֆլորինայի որդին, զորավար Մանուել Մամիկոնյանի եղբորորդին, Բյուզանդիայի կայսր Թեոփիլոսի կնոջ՝ Թեոդորայի և զորավար Պետրոնաս Մամիկոնյանի եղբայրը, Մամիկոնյանների նախարարական տոհմից ։
Ծանոթագրություններ
Կատեգորիա:Մամիկոնյաններ
Դաղմուր
Դաղմուր, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Մուկաուկիս
Ալ-Մուկաուկիս (المقوقس) հիշատակվում է իսլամի պատմության մեջ որպես Եգիպտոսի տիրակալ, ով նամակագրություն է վարել Մուհամմադ մարգարեի հետ։ Նա հաճախ նույնացվում է Ալեքսանդրիայի պատրիարք Կյուրոսի հետ, որը կառավարել է Եգիպտոսը Բյուզանդական կայսրության անունից։ Սակայն այդ նույնականացումը վիճարկվում է, քանի որ այն հիմնված է ոչ հավաստի ենթադրությունների վրա ։ Ըստ այլընտրանքային տեսակետի՝ Մուկաուկիսը Եգիպտոսի Սասանյան նահանգապետ էր, ուներ հունական ծագում և հայտնի էր որպես ղպտիների առաջնորդ Կիրոլոս։
Ծանոթագրություններ
Կատեգորիա:Եգիպտոսի ղեկավարներ Կատեգորիա:Իսլամի պատմություն
Կուկուևսկի (Վերխնեդոնսկի շրջան)
Կուկուևսկի (Кукуевский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Կատեգորիա:Ռոստովի մարզի Վերխնեդոնսկի շրջանի բնակավայրեր
(1683) Կաստաֆիորե
(1683) Կաստաֆիորե (Castafiore), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 19-ին Սիլվեն Արենի կողմից Ուքլում ։
Միջին հեռավորությունը Արեգակից կազմում է 2,735055 ա. մ., առավելագույնը մոտենում է 2,2467 ա. մ. հեռավորության վրա և հեռանում 3,2234 ա. մ. ։ Արեգակի շուրջ մեկ ամբողջական պտույտ է կատարում 1652,14 երկրային օրվա ընթացքում, իր ուղեծրով շարժվելով միջինում 0,217899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,5° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Սիլվեն Արենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (280301-280400)
Աստերոիդների ցանկ (280201-280300) * Աստերոիդների ցանկ * Աստերոիդների ցանկ (280401-280500)
Էրոլ Բյույուքբուրչ
Էրոլ Բյույուքբուրչ (Erol Büyükburç, ), թուրք երգիչ, կոմպոզիտոր և դերասան։
Կենսագրություն
Էրոլ Բյույուքբուրչը ծնվել է 1936 թվականի մարտի 22-ին Ադանայում։ Հայրենի քաղաքում ստացել է նախնական դպրոցական կրթություն։ Դպրոցն ավարտել է Ստամբուլում։ Ստամբուլի համալսարանում ուսումնասիրել է տնտեսագիտություն, սակայն կիսատ է թողել ուսումնառությունը։ Էրոլը որոշում է ընտրել երաժշտի կարիերան։ Կրթությունը շարունակում է Ստամբուլի համայնքային կոնսերվատորիայում, որը և ավարտում է ։
2015 թվականի մարտի 12-ին մահացած են գտել իր բնակարանում ։ Թաղված է Զինջիրլիքույու գերեզմանատանը ։
Անձնական կյանք
Էրոլն ամուսնացած էր Էմել Բյույուքբուրչի հետ։ 2001 թվականին վերջինս մահանում է լյարդային անբավարարությունից։ Նրանց դուստրը՝ Աժլան Բյույուքբուրչը երգչուհի էր, որը մահացել է ճանապարհատրանսպորտային պատահարի արդյունքում ։
Երաժշտական կարիերա
Էրոլ Բյույուքբուրչի երաժշտական կարիերան սկսվել է 1961 թվականից, երբ հանդես եկավ «Little Lucy» անգլերեն երգով։ Սկսել է հանդես գալ Շերիֆ Յուզբաշիօղլուի նվագախմբի հետ։ 1964 թվականին Թյուլայ Գերմանի և Թանժու Օքանի հետ մասնակցել է Բալկանյան առաջին փառատոնին :
1975 թվականին ձայնագրել է իր անդրանիկ ալբոմը՝ «Sevgi Çiçekleri» (Սիրո ծաղիկներ), որը նրան հռչակ բերեց ողջ Թուրքիայում ։
Ծանոթագրություններ
Կատեգորիա:Թուրք երգիչներ Կատեգորիա:Թուրք կոմպոզիտորներ Կատեգորիա:20-րդ դարի դերասաններ Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Զինջիրլիքույու գերեզմանատանը թաղվածներ Կատեգորիա:Թուրք փոփ երգիչներ Կատեգորիա:Թուրք երգիչ-երգահաններ Կատեգորիա:Անձինք Ադանայից
Վիլյամ Մորտոն (բժիշկ)
Վիլյամ Թոմաս Գրին Մորտոն (Morton William Thomas Green, ), ամերիկացի ատամնաբույժ և վիրաբույժ, ով առաջին անգամ 1846 թվականին հաջողությամբ կիրառեց ինհալացիոն եթերայուղը՝ որպես անզգայացուցիչ թմրաքուն (նարկոզը) ստեղծելու համար։
Կենսագրություն
Մորտոնը ծնվել է 1819 թվականին Չարլտոն (Մասաչուսետս) քաղաքում։ Երիտասարդ տարիներին սովորել է ատամնաբուժական վիրաբուժություն Բալթիմորի քոլեջում և 1842 թվականին սկսեց իր պրակտիկան։ 1842 - 1843 թվականներին Մորտոնը Խորաս Ուելսի հետ համատեղ սկսեց աշխատել։ Սակայն նրանց գործընկերությունը շահավետ չէր և 1843 թվականին այն ավարտվեց։
Մեկ տարի անց Ուելսը սկսեց փորձարկումներ իրականացնել ազոտային օքսիդով, որպես անզգայացուցիչ։ Նա կարողացավ այն արդյունավետ օգտագործել իր Հարտֆորդի բժշկական պրակտիկայում։ Ցավոք սրտի, անզգայացման ցուցադրումը հասարակության մեջ Բոստոնում ավարտվեց անհաջողությամբ, և Ուելսը ինքնասպան եղավ։
1868 թվականի հուլիսին Մորտոնը Նյու Յորքում էր։ Շոգ էր և նա տոթից թեթևանալու համար ուղևորվեց Կենտրոնական զբոսայգի, բայց զբոսանքի ընթացքում նա կորցրեց գիտակցությունը և մահացավ։ Թաղված է Վոտերտաունի Մաունտ Օբերն գերեզմանատանը։
Բժշկություն
Մորտոնը անցկացնում է առաջին անզգայացումը (1846 թվականի հոկտեմբերի 16)։ 1846 թվականի հոկտեմբերի 16-ին Բոստոնի կլինիկայում Մորտոնը կիրառեց աշխարհում առաջին անզգայացումը։ Որպես անզգայացուցիչ օգտագործվել է դիէթիլ եթերայուղ ։ Առաջին վիրահատությունը, որը կատարվել է անզգայացումով, եղել է դիմածնոտի ուռուցքի հեռացումը։ Նրան է պատկանում նաև «Մորտոնովսկայա» անվանումը ստացած մետատարզալ նեվրալգիայի նկարագրությունը ։
Արտաքին հղումներ
Կատեգորիա:Ամերիկացի բժիշկներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի ատամնաբույժներ
Միջազգային հաշվարկների բանկ
Միջազգային հաշվարկների բանկ, ՄՀԲ (Bank for International Settlements, BIS), միջազգային ֆինանսական հաստատություն։ Ստեղծվել է 1930 թվականին, Բազելում (Շվեյցարիա)։ Անդամներն էին՝ եվրոպական երկրների, Թուրքիայի, ՀԱՀ-ի, Ճապոնիայի, Ավստրալիայի, Կանադայի կենտրոնական ու ԱՄՆ-ի մի խումբ մասնավոր բանկեր։
Ըստ կանոնադրության ՄՀԲ-ն կոչված է նպաստելու կենտրոնական բանկերի համագործակցությանը, լրացուցիչ բարենպաստ պայմաններ ապահովելու միջազգային ֆինանսական գործառնությունների համար, ինչպես նաև գործելու որպես միջազգային ֆինանսական միջոցառումների իրականացման հավատարմատար կամ գործակալ։ Ըստ ձևի, բաժնետիրական ընկերություն է։ Իր կամ կենտրոնական բանկերի հաշվին գնում, վաճառում և պահում է ոսկի, արժույթ շրջանառող արժեթղթեր (բացի բաժնետոմսերից), փոխատվություններ է տալիս կենտրոնական բանկերին և ընդունում ավանդներ նրանցից։ Միջազգային հաշվարկների բանկի բարձրագույն մարմինն ամենամյա ընդհանուր ժողովն է, որի աշխատանքներին մասնակցում են բաժնետեր-երկրների կենտրոնական բանկերի ներկայացուցիչները (ձայները համապատասխանում են բաժնետոմսերի թվին)։ Ընթացիկ գործերը ղեկավարում է տնօրենների խորհուրդը, որն ընտրում է խորհրդի նախագահ ու փոխնախագահ, ՄՀԲ նախագահ։
Ծանոթագրություններ
Կատեգորիա:Միջազգային ֆինանսական կազմակերպություններ Կատեգորիա:Միջազգային տնտեսական կազմակերպություններ
Մհեր Մարգարյան
Մհեր Մարգարյան, հայ միջազգայնագետ-պատմաբան։ ՄԱԿ-ում Հայաստանի դեսպան, մշտական ներկայացուցիչ։ Հայաստանի արտակարգ դեսպանորդ և լիազոր նախարար ։
Կենսագրություն
Մհեր Մարգարյանը ծնվել է 1974 թվականի նոյեմբերի 4-ին, Երևանում։ 1991-1996 թվականներին սովորել է Երևանի պետական համալսարանի պատմության ֆակուլտետի միջազգային հարաբերությունների բաժնում՝ ստանալով միջազգայնագետ-պատմաբանի որակավորում, 1996-1999 թվականներին եղել է ԵՊՀ պատմության ֆակուլտետի Նորագույն պատմության ամբիոնի ասպիրանտ։ 2000 թվականին ուսանել է Թաֆթս համալսարանի Ֆլեթչերի իրավունքի և դիվանագիտության դպրոցում, 2005 թվականին մասնագիտական վերապատրաստում է անցել Ջ․ Մարշալի անվան Եվրոպական կենտրոնի «Ահաբեկչության դեմ պայքարի և անվտանգության խնդիրների ծրագիր» դասընթացի շրջանակներում (Գարմիշ-Պարտենկիրխեն, Գերմանիա), 2011 թվականին ուսանել է Եվրոպական ուսումնասիրությունների Եվրոպայի քոլեջում (Բրյուգե, Բելգիա) ։
Աշխատանքային գործունեությունը սկսել է ՀՀ արտաքին գործերի նախարարությունից, որտեղ 1998-2001 թվականներին եղել է Միջազգային կազմակերպությունների վարչության ՄԱԿ-ի բաժնի կցորդ, երրորդ քարտուղար, 2001-2004 թվականներին՝ ՀՀ մշտական ներկայացուցիչ Միավորված ազգերի կազմակերպությունում (Նյու Յորք, ԱՄՆ), երկրորդ քարտուղար, 2005-2006 թվականներին՝ ՀՀ արտաքին գործերի նախարարության Միջազգային կազմակերպությունների վարչության ՄԱԿ-ի բաժնի վարիչ, 2006-2009 թվականներին՝ Լոնդոնում ՀՀ դեսպանատան առաջին քարտուղար (Միացյալ Թագավորություն), 2009-2015 թվականներին՝ ՀՀ արտաքին գործերի նախարարության Եվրոպայի վարչության Եվրոպական միության բաժնի վարիչ, 2015-2017 թվականներին՝ Ժնևի ՄԱԿ գրասենյակում և այլ միջազգային կազմակերպություններում ՀՀ մշտական ներկայացուցչության Արտակարգ դեսպանորդ և լիազոր նախարար (Ժնև, Շվեյցարիա), 2017-2018 թվականներին՝ ՄԱԿ-ում Հայաստանի Հանրապետության մշտական ներկայացուցչի տեղակալ (Նյու Յորք, ԱՄՆ)։ ՀՀ նախագահի 2018 թվականի օգոստոսի 13-ի հրամանագրով նշանակվել է Միավորված ազգերի կազմակերպությունում Հայաստանի Հանրապետության մշտական ներկայացուցիչ (նստավայրը՝ Նյու Յորք) ։
Դիվանագիտական աստիճան
Ունի ՀՀ արտակարգ և լիազոր դեսպանի դիվանագիտական աստիճան ։
Ընտանիք
Ամուսնացած է, ունի երկու դուստր։
Արտաքին հղումներ
Կատեգորիա:Հայ միջազգայնագետներ Կատեգորիա:Հայ պատմաբաններ Կատեգորիա:ԵՊՀ շրջանավարտներ Կատեգորիա:Հայ դիվանագետներ
Սիլլա (գյուղ, Պաիկուսե շրջան)
Սիլլա (Silla), գյուղ Էստոնիայի Պյարնումաա նահանգի Պաիկուսե շրջանում։
Տելեուտկա (գետ)
Տելեուտկա  (Телеутка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ստարիցա գետի վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Պողոս Լազարովիչ
Պողոս Լազարովիչ (19-րդ դար), հայ կրթական, մշակութային գործիչ։
Ծնվել է Կ. Պոլսում, որտեղ ստացել է կրթությունը, զբաղվել մանկավարժական աշխատանքով։ Ճանապարհորդել է Հեռավոր Արևելքում, եղել է Հնդկաստանում։ Այդ ճանապարհորդության նկարագրությունը լույս է ընծայել Վենետիկում, 1832-ի «Ստորագրութիւն Կալկաթա քաղաքին, զոր արար պ. Պողոս Պետրոս Լազարովիչ Կ. Պոլսեցի ի ճանապարհորդել յորում արևելեան հնդիկս» խորագրով, հնդկահայ գաղութի առօրյայի մասին ։
Աղբյուրներ
Կատեգորիա:Հայ մանկավարժներ Կատեգորիա:Հայ ճանապարհորդներ Կատեգորիա:Հայ մշակութային գործիչներ Կատեգորիա:Ստամբուլ քաղաքում ծնվածներ
Մակարովսկի (Վերխնեդոնսկի շրջան)
Մակարովսկի (Макаровский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Վերխնյակովսկի գյուղական համայնքի կազմի մեջ։
Կատեգորիա:Ռոստովի մարզի Վերխնեդոնսկի շրջանի բնակավայրեր
Դիբրովա (գյուղ, Կորոստենի շրջան)
Դիբրովա (Діброва), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1881 թվականին։
2001 թվականի տվյալներով Դիբրովա գյուղում բնակվում էր 148 մարդ։ Բնակավայրը զբաղեցնում է 0,838 կմ² տարածք։ Բնակչության խտությունը կազմում էր 176,61 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1881 թվականին հիմնադրված բնակավայրեր
Տելմանա (ավան, Լիպովեցի շրջան)
Տելմանա (Тельмана), ավան Ուկրաինայի Վիննիցայի մարզի Լիպովեցի շրջանում։ Բնակավայրը նախկինում նաև անվանվել է Լեոնդորովո։
2001 թվականի տվյալներով Տելմանա ավանում բնակվում էր 12 մարդ։
Արտաքին հղումներ
Կատեգորիա:Ուկրաինայի Վիննիցայի մարզի Լիպովեցի շրջանի բնակավայրեր Կատեգորիա:Ուկրաինայի ավաններ
Դիզո
Դիզո  (Diso), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 3186 մարդ, բնակչության խտությունը կազմում է 300 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 71030, հեռախոսային կոդ՝ +39 00836։
Ժողովրդագրություն
Բնակչության թվաքանակի փոփոխությունները.
Dope Hat
«Dope Hat» («Թմրեցնող գլխարկ»), ամերիկյան Marilyn Manson խմբի պրոմո-սինգլն է իրենց առաջին՝ «Portrait of an American Family» ալբոմից։ Երգը ձայնագրվել է 1993 թվականին և առաջին անգամ թողարկվել «The Family Jams» դեմո-աուդիոկասսետի կազմում։ Երգը նաև թողարկվել է «Smells Like Children» ռեմիքսների մինիալբոմում։ Նկարվել է տեսահոլովակ, որի ռեժիսորն է Թոն Սթերնը։ Տեսահոլովակի սյուժեն վերցված է «Վիլլի Վոնկան և շոկոլադի ֆաբրիկան» ֆիլմի հիման վրա։
Արտաքին հղումներ
Կատեգորիա:1995 սինգլներ Կատեգորիա:Marilyn Manson երգեր Կատեգորիա:Երգեր թմրանյութերի մասին
Մատյուշենսկի
Մատյուշենսկի (Матюшенский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Կատեգորիա:Ռոստովի մարզի Վերխնեդոնսկի շրջանի բնակավայրեր
Ժյուստ Ֆոնտեն
Ժյուստ Ֆոնտեն (Just Fontaine, ), ֆրանսիացի ֆուտբոլիստ, ռեկորդակիր աշխարհի մեկ առաջնության ընթացքում խփած գոլերի քանակով. 1958 Շվեդիայում անցկացված աշխարհի առաջնությունում նա խփել է 13 գոլ։
Ժյուստ Ֆոնտենի հայրը եղել է ֆրանսիացի Նորմանդիայից, իսկ մայրը՝ իսպանացի ։
2013 թվականին Ժյուստ Ֆոնտենը 80 տարեկան հասակում դարձել է Պատվո լեգեոնի շքանշանի սպա ։
Ակումբային կարիերա
Ժյուստ Ֆոնտենն իր կարիերան սկսել է իր հայրենի Մարաքեշ քաղաքի սիրողական ակումբում, տեղափոխվել է «ՈՒՍՄ Կասաբլանկա» ակումբ, որտեղ խաղացել է 1950-1953 թվականներին։ Հաջորդ երեք մրցաշրջանները նա արդեն անցկացրել է Ֆրանսիայում։ «Նիցցա» ակումբի կազմում անցկացրած առաջին մրցաշրջանի ընթացքում նա ակումբի հետ նվաճել է Ֆրանսիայի գավաթը, իսկ 1956 թվականին հաղթել է Ֆրանսիայի առաջնությունում։ Նույն թվականին նա տեղափոխվել է «Ռեյմս»՝ փոխարինելով Ռայմոն Կոպային։ «Ռեյմսի» կազմում անցկացրած վեց մրցաշրջանների ընթացքում նա խփել է 121 գոլ։ Բարձրագույն լիգաներում Ֆոնտենն ընդհանուր առմամբ խփել է 165 գոլ 200 խաղերի ընթացքում և չորս անգամ հաղթել է առաջնությունում (1956, 1958, 1960, 1962)
Ֆրանսիայի հավաքականում Ֆոնտենի դեբյուտը կայացել է 1953 թվականի դեկտեմբերի 17-ին Լյուքսեմբուրգի հավաքականի դեմ խաղում (8:0)։ Այդ խաղում Ժյուստ Ֆոնտենը ձևակերպել է հեթ-տրիկ։ Ֆրանսիայի հավաքականում անցկացրած յոթ տարիների ընթացքում Ֆոնտենը մասնակցել է 21 խաղի և խփել 30 գոլ։ Ազգային հավաքականի կազմում Ֆոնտենն իր վերջին խաղը եղել է 1960 թվականի դեկտեմբերի 11-ին, երբ Ֆրանսիայի հավաքականը խաղացել է Բուլղարիայի հավաքականի դեմ (3:0)։
Ֆուտբոլիստի կարիերան ավարտելուց հետո՝ 1967 թվականին, Ժյուստ Ֆոնտենն աշխատել է որպես Ֆրանսիայի հավաքականի մարզիչ, սակայն նրա ղեկավարությամբ թիմը մասնակցել է միայն երկու ընկերական խաղերի, որոնք երկուսն էլ ավարտեվել են ֆրանսիացիների պարտությամբ։ Եղել է նաև ֆրանսիական ակումբների ու Մարոկկոյի հավաքականի մարզիչ։
Ֆոնտենի խաղերն ու գոլերն Ֆրանսիայի հավաքականի կազմում
Ընդհանուր։ 21 խաղ / 30 գոլեր; 12 հաղթանակ, 4 ոչ-ոքի, 5 պարտություն
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:ՖԻՖԱ 100 Կատեգորիա:Ֆուտբոլի հարձակվողներ
Բերոսոս
Բերոսոս (Βηροσσος,, ակկադերեն «Բել-ուցուր» կամ «Բելրիուշու» անվան հելլենականացված ձև, ), բաբելոնյան պատմիչ, Բաբելոնում Բել աստծո տաճարի քուրմ, Սելևկյան արքա Անտիոքոս Ա Սոտերի ( մ.թ.ա. 281—261 թթ.) ժամանակակից։ Բերոսոսը հայտնի է հունարեն լեզվով գրված «Բաբելոնի պատմություն» (Babyloniaka կամ Chaldaika) աշխատությամբ (բաղկացած է 3 գրքից), որտեղ ներկայացնում է Միջագետքի պատմությունը հնագույն ժամանակներից մինչև իր օրերը։ Բերոսոսի աշխատությունը պահպանվել է հատվածաբար՝ այլ անտիկ հեղինակների աշխատություններում։ Բերոսոսի երկին Եվսեբիոս Կեսարացու միջոցով ծանոթ էր նաև Մովսես Խորենացին։
Կատեգորիա:Անտիկ պատմիչներ
Դաստակ (Ամասիայի գավառ)
Դաստակ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(9548) Ֆորտրան
(9548) Ֆորտրան (Fortran), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 13-ին Սփեյսուոչ ծրագրի կողմից Կիթ Պիկում ։
Միջին հեռավորությունը Արեգակից կազմում է 2,37662 ա. մ., առավելագույնը մոտենում է 1,8061 ա. մ. հեռավորության վրա և հեռանում 2,9471 ա. մ. ։ Արեգակի շուրջ մեկ ամբողջական պտույտ է կատարում 1338,25 երկրային օրվա ընթացքում, իր ուղեծրով շարժվելով միջինում 0,269008 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,65° անկյուն։
Կարասիխա (գյուղ, Վոսկրեսենսկի շրջան)
Կարասիխա (Карасиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Էսկեերի
Համայնքի INSEE կոդը՝ 02286:
Բնակչություն
2010 թվականի տվյալներով՝ համայնքի բնակչությունը կազմում է 850 մարդ։
Տնտեսություն
2010 թվականին համայնքի 540 աշխատունակ (15-64 տարեկան) բնակիչներից 376-ը տնտեսապես ակտիվ էին, 164-ը՝ ոչ ակտիվ (ակտիվության ցուցանիշը կազմել է 69,6%, 1999 թվականին եղել է 63,2%)։ 376 տնտեսապես ակտիվ բնակիչներից աշխատում էին 339-ը (197 տղամարդ և 142 կին), գործազուրկ էին 37 մարդ (15 տղամարդ և 22 կին)։ 164 տնտեսապես ոչ ակտիվ բնակիչներից 32-ը եղել են աշակերտներ կամ ուսանողներ, 55-ը՝ թոշակառուներ, 77-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Վերխնեվեսյոլոյե
Վերխնեվեսյոլոյե (ռուս.` Верхневесёлое), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում, Մզիմթա գետի ձախ ափին։ Գտնվում է Ադլեր շրջկենտրոնից 7 կմ արևելք, իսկ Սոչիի կենտրոնից 25 կմ արևելք, ծովի մակարդակից 50 մ բարձրության վրա։
Բնակչությունը
Համաձայն 2010 թվականի տվյալների, գյուղն ուներ 2374 բնակիչ` հայեր և ռուսներ, որոնք զբաղվում էին բանջարաբուծությամբ և այգեգործությամբ։
Պատմությունը
Գյուղը հիմնադրել են շրջակա գյուղերից եկած հայերը` 1948 թվականին։
(1684) Իգուասու
(1684) Իգուասու (Iguassu), աստերոիդ աստերոիդների հիմնական գոտում։ Հայտնաբերվել է 1951 թվականի օգոստոսի 23-ին Միգել Իցիգսոնի կողմից Լա Պլատայում ։
Միջին հեռավորությունը Արեգակից կազմում է 3,103309 ա. մ., առավելագույնը մոտենում է 2,7171 ա. մ. հեռավորության վրա և հեռանում 3,4896 ա. մ. ։ Արեգակի շուրջ մեկ ամբողջական պտույտ է կատարում 1996,81 երկրային օրվա ընթացքում, իր ուղեծրով շարժվելով միջինում 0,180288 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,66° անկյուն։
Գրացիա Մենդես Նասի
Գրացիա Մենդես Նասի (Gracia Mendes Nasi, ), պորտուգալացի մտավորական և Վերածննդի դարաշրջանի Եվրոպայի ամենահարուստ հրեուհին։ Ամուսնացել է Ֆրանցիսկո Մենդեսի հետ և հանդիսացել Ջոակո Միկասի (հրեական անունը՝ Ջոզեֆ Նասի) հորաքույրն ու բիզնես գործընկերը․ վերջինս հանրահայտ դեմք է դարձել Օսմանյան կայսրության քաղաքական կյանքում։ Ձևավորել է փախուստի համակարգ, որով հարյուրավոր հավատափոխների փրկել է Ինկվիզիցիայից ։ Պորտուգալերեն և իսպաներեն Գրացիա անունը փոխարինել է եբրայերեն Հաննա անվանը, որը նշանակում է «շնորհ, ողորմածություն», հայտնի է եղել նաև քրիստոնեական Բեատրիս դե Լունա անվամբ։
Ընտանիք և վաղ կյանք
Բեատրիս դե Լունան ծնվել է 1510 թվականին Պորտուգալիայի Լիսաբոն քաղաքում։ Ընտանիքը սերում էր Իսպանիայի Արագոնյան թագից և բռնի հավատափոխության ենթարկված հրեաներ էին։ Բեատրիսի հայրը՝ Ալվարո դե Լունան, ամուսնացել է Ֆրանցիսկո և Դիոգո Մենդեսների քույր Ֆիլիպա (Ֆա) Մենդես Բենվենիստի հետ ։
Ամուսնություն և այրիություն Լիսաբոնում
1528 թվականին ամուսնացել է իր մորեղբայր, սև պղպեղի վաճառքով զբաղվող հարուստ առևտրական Ֆրանցիսկո Մենդեսի հետ։ Զույգն ամուսնացել է Լիսաբոնի մեծ տաճարում կաթոլիկ ամուսնական արարողակարգով, որից հետո կազմակերպել կնքմամբ  հարսանիք։ Ֆրանցիսկո Մենդեսն ու իր եղբայր Դիոգոն համաշխարհային հռչակ ունեցող հզոր առևտրական ընկերության ու բանկի տնօրեններ էին, որոնք գործակալներ են ունեցել ամբողջ Եվրոպայում ու Միջերկրական ծովի շրջակայքում։ Մենդեսները հավանաբար սկսել էին որպես թանկարժեք իրեր վաճառող ու արժութային արբիտրաժով զբաղվող ընկերություն, սակայն աշխարհագրական մեծ հայտնագործությունների ժամանակաշրջանից և պորտուգալացիների կողմից դեպի Հնդկաստան ծովային ուղին հայտնագործելուց հետո Մենդես եղբայրները դարձել են համեմունքների նշանավոր առևտրականներ։ Նրանք նաև արծաթ էին վաճառում, որն անհրաժեշտ էր ասիացիներին այդ համեմունքների դիմաց վճարելու համար։  1538 թվականի հունվարին, երբ Բեատրիսն ընդամենը քսանութ տարեկան էր, Ֆրանցիսկոն մահացել է։ Իր կտակում վերջինս իր ունեցվածքը բաժանել էր իր կնոջ ու եղբոր միջև․ այդ համարձակ կտակի շնորհիվ Բեատրիսը դարձել է տասնվեցերորդ դարի հաջողակ և հանրահայտ այն գործարար կինը, որի մասին մենք այսօր գիտենք։ Հետագայում խնդրել է Հռոմի պապի թույլտվությունն ամուսնու գերեզմանն այլ տարածք տեղափոխելու համար և այն ստանալուց հետո նա ամուսնու մասունքները տեղափոխել է Երուսաղեմում գտնվող Ձիթենյաց լեռը ։
Հիմնադրումներ Անտվերպում
1538 թվականին Ֆրանցիսկոյի մահից մի քանի տարի առաջ վերջինիս եղբայր Դիոգոն իր ազգական Աբրահամ Բենվենիստի հետ Անտվերպենում մասնաճյուղ էր բացել։ Ֆրանցիսկոյի մահից հետո Բեատրիս Մենդեսն իր մանկահասակ դստեր՝ Անայի (դոն Ժոզեֆ Նասիի ապագա կնոջ) և իր կրտսեր քրոջ՝ Բրիանդա դե Լունայի հետ մեկնել է Անտվերպեն։ Լիսաբոնից տեղափոխությունը կատարվել է ճիշտ ժամանակին, Պորտուգալիայում քաղաքական իրադրության փոփոխությամբ պայմանավորված, երբ 1536 թվականի մայիսի 23-ին Հռոմի պապը հրամայել է ստեղծել պորտուգալական ինկվիզիցիան։
Բեատրիս Մենդեսի գլխավորությամբ Մենդեսների ընտանիքը հարաբերություններ է ունեցել Ֆրանսիայի թագավոր Հենրի II-ի, Կառլոս V կայսեր, վերջինիս քրոջ՝ Մարիա Ավստրիացու, Հռոմի պապեր Պողոս III-ի և Պողոս IV-ի, օսմանների սուլթան Սուլեյման I-ի հետ։ Այս գործարքները ներառել են առևտրային գործունեություն, վարկեր և կաշառքներ։ Ավելի վաղ Հռոմի պապին վճարելու միջոցով Մենդեսների ընտանիքն ու նրանց գործընկերները հետաձգել էին Պորտուգալիայում ինկվիզիցիայի հաստատումը։
Կյանք Վենետիկում և Ֆերարայում
1544 թվականին նա փախել է ևս մեկ անգամ, այս անգամ՝ դեպի Վենետիկի հանրապետություն և բնակություն հաստատել Մեծ ջրանցքի վրա։ Քաղաք-պետությունը հրեաներին ու հավատափոխներին ապրելու և բիզնեսով զբաղվելու ապահով տեղ էր երաշխավորում, թեև բազմաթիվ հրեաներ ամբոխվել էին մարդաշատ գետոներում․ այս իրավիճակից ելնելով Մենդես ընտանիքը շարունակել է գաղտնի հուդայականություն դավանել, այն քողարկելով կեղծ կաթոլիկությամբ։ Այստեղ Բեատրիսը շարունակել է այն բիզնեսը, որով զբաղվել է ամուսնու եղբոր հետ և մեծ հաջողությամբ վաճառել պղպեղ, հացահատիկ և տեքստիլային գործվածքներ։ Վենետիկում կալվածքի շուրջ վիճաբանություն է ունեցել իր քրոջ՝ Դիոգոյի կնոջ հետ և մեկնել Ֆերարա՝ փորձելով վերջ դնել ունեցվածքի նկատմամբ հավասար վերահսկողություն սահմանելու քրոջ հետ վեճին։
Ֆերարա քաղաքն ընդունել է Մենդեսների ընտանիքին մեծ պատրաստակամությամբ, որտեղ առաջին անգամ իր կյանքում Բեատրիսը հնարավորություն է ստացել բացահայտ հուդայկանություն դավանել։ Նա ընտրել է եբրայերեն Նասի ազգանունը, որով էլ հայտնի է դարձել իր կյանքի այս շրջանում որպես Դոնա Գրացիա Նասի։ Ընդգրկվել է Ֆերարայի հրեական գաղութի կյանքում, դարձել Ֆերարայի հրեաների շրջանում գրագիտության ու տպագրության տարածման ակտիվ աջակիցը, որի շնորհիվ այս շրջանում տպագրված այնպիսի գրքեր, ինչպիսիք են՝ 1553 թվականին տպագրված «Ֆերարայի աստվածաշունչը» և «Իսրայելի դժբախտությունները» նվիրվել են դոնա Գրացիային. ։
Ֆերարա տեղափոխվելը սակայն վերջ չի դրել դոնա Գրացիայի և իր քրոջ՝ ունեցվածքի կառավարման շուրջ վեճին, որը վերջնականապես լուծելու համար դոնա Գրացիան կարճ ժամանակով տեղափոխվել է Վենետիկ ու քրոջ հետ այն քննարկել Վենետիկի հանրապետության խորհրդակցական և օրենսդրական մարմին վենետիկյան սենատում։
Վերջին տարիներ Ստամբուլում
Համաձայնության գալուց հետո Գրացիան, իր դուստր Անան (որն այժմ կորվում էր Ռեյնա Նասի) և մի մեծ շքախումբ տեղափոխվել են Կոստանդնուպոլիս (մերօրյա Ստամբուլ), որտեղ մայրը կազմակերպել է իր դստեր ամուսնությունը իր ամուսնու զարմիկ և բիզնես գործընկեր դոն Ժոզեֆ Նասիի հետ։ 1553 թվականին կատարված այս տեղափոխությունը, ինրպես և նրա նախկինում արված քայլերը, եղել է ճիշտ ժամանակին, քանի որ հակառեֆորմացիոն Իտալիայում քաղաքական մթնոլորտը սկսել էր թշնամական դառնալ։ Կոստանդնուպոլիսում դոնա Գրացիան ճոխ ապրել է Գալաթայի եվրոպական մասում․ նա շատ նվիրված էր հրեական կենսակերպին և օսմանյան կայսրությունում ստանձնել է հրեական բնակչության առաջնորդի դերը։
1556 թվականին, դոնա Գրացիայի Կոստանդնուպոլիս ժամանելուց կարճ ժամանակ անց, Հռոմի պապ Պիոս V-ը Անկոնայում մի խումբ հավատափոխների խարույկի վրա այրելով մահապատժի է ենթարկել՝ պնդելով, թե նրանք շարունակել են հրեական ծեսեր անել։ Դրան ի պատասխան դոնա Գրացիան պապական մարզերում Անկոնա նավահանգստում կազմակերպել է առևտրի էմբարգո (արգելափակում), իսկ Ստամբուլում սինագոգներ ու եշիվաներ կառուցել։ Այդ սինագոգներից մեկն անվանվել է նրա պատվին (La Señora)։ Այս կառույցներն առաջնային նպատակ են ունեցել փախստականներին օգնել վերադառնալ իրենց նախնիների հավատին՝ հուդայականությանը։
1558 թվականին սուլթան Սուլեյման I-ը նրան երկարաժամկետ վարձակաություն է շնորհել Գալիլեայի Տիբերիա քաղաքում, փոխարենն ստանալով ամենամյա հարկային եկամուտների զգալի աճի երաշխավորություն։ Սուլթանի օրոք օսմանյան կայսրությունն ավելի վաղ նվաճել էր Սուրբ Երկրի այդ հատվածը, բայց այն մեծապես ամայի վայր էր։ Արդյունքում դոնա Գրացիան իշխանություն է ստացել Տիբերիայի տարածքի վրա ու սուլթանի օգնությամբ սկսել վերակառուցել այնտեղի լքված քաղաքներն ու փախստականների համար այնտեղ վերաբնակվելը հնարավոր դարձրել։ Նրա նպատակը եղել է Տիբերիան դարձնել հրեական նոր հզոր բնակավայր, առևտրի ու ուսման կենտրոն։ Հրեա մի ճանապարհորդ, որն այդ ժամանակներում այցելել է Տիբերիա, նշել է, թե որքան շատ է նա օգնել հրեական համայնքին ու ինչպես նրա մահից հետո վերջիններս ստիպված են եղել այլուր նվիրատվություններ փնտրել ։ Դոնա Գրացիան մահացել է Ստամբուլում 1569 թվականի  սկզբին։
Ժառանգություն
Թեև մահից անմիջապես հետո մոռացության է մատնվել ու համարյա անհայտ մնացել հաջորդ 500 տարվա ընթացքում, այսօր դա արդեն փոխվում է և դոնա Գրացիան արագ վերածվում է պաշտամունքի առարկայի։ Նյու Յորք քաղաքը 2010 թվականի հունիսին դոնա Գրացիայի օր է նշանակել, որին մեկ տարի անց միացել է նաև Ֆիլադելֆիան։ Իսրայելի քաղաքական ղեկավարությունն առաջին անգամ նրան պատվել է 2010 թվականի հոկտեմբերին։ 2011 թվականին գործարկվել է նրան նվիրված վեբ կայքը, ունի նաև իր ֆեյսբուքյան էջը ։ Նյու Յորքում թուրքական կառավարության հովանավորությամբ անցկացվել է դոնա Գրացիայի երեկոն, ինչպես նաև՝ ցուցահանդես Լիսաբոնում։ Ամբողջ Եվրոպայում նրա պատվին կարդացվել են դասախոսություններ, տպագրվել հոդվածներ ու անցկացվել փառատոններ։ Բիզնեսում ներգրավված կանանց աճող թիվը նույնացվում է Գրացիայի ձգտումների, համարձակության ու նւյնիսկ անձնական միայնության հետ։ Իտալական սպիտակ գինու մի տեսակ անվանվել է նրա պատվին։ Իսրայելական կառավարության մետաղադրամների ու մեդալների ընկերությունը հուշամեդալ է թողարկել նրա պատվին։ Տիբերիայում թանգարան է գործում՝ նվիրված նրա կյանքին ու գործունեությանը։ Նրան պաշտում են իր փրկած հավատափոխների ժառանգները, որոնք ապրում են հարավային Իտալիայում, կենտրոնական ու հարավային Ամերիկայում ու ԱՄՆ-ում։ «Հոյակապ դար» հեռուստասերիալում նրան մարմնավորել է թուրք դերասանուհի Դոլունայ Սոյսերտը։
Արտաքին հղումներ
Կատեգորիա:Օսմանյան կայսրության քաղաքականություն Կատեգորիա:Օսմանյան կայսրության մշակույթ Կատեգորիա:Կին Կատեգորիա:Տնտեսական պատմություն Կատեգորիա:Պորտուգալիայի պատմություն Կատեգորիա:Գործարարներ
Սիլլամյաե
Սիլլամյաե (Sillamäe), քաղաք Էստոնիայի Իդա-Վիրումաա նահանգի Սիլամեե շրջանում։
2012 թվականի տվյալներով քաղաքում բնակվում էր 14487 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Սիլամեե շրջանի բնակավայրեր Կատեգորիա:Էստոնիայի քաղաքներ
Զաստավա Մ76
Զաստավա Մ76, դիպուկազարկ հրացան, ստեղծվել է Հարավսլավիայում՝ Կալաշնիկովի ինգնաձիգի հիմքի վրա, նախատեսված է ավելի երկար ու հզոր հրացանային փամփուշտների համար (7,92×57մմ)։
Պատմություն
Ստեղծվել է Կալաշնիկովի ինքնաձիգի հիմքի վրա, թողարկվել է սերբական «Застава Оружие» ընկերության կողմից։ 1947 թվականից մտել է գործածության մեջ։ Օգտագործվում է բանակի դիպուկահարների սպառազինության համար։
Կառուցվածք
Հրացանն ինքնալիցքավորվող է. վերալիցքավորումը տեղի է ունենում վառոդային գազի՝ հետադարձ մեխանիզմի նախնական դիրք վերադառնալու շնորհիվ։ Հետադարձ մեխանիզմը նախատեսված է փակաղակի շրջանակը փակաղակի հետ առջևի դիրք վերադարձնելու համար։ Կրակոցների ժամանակ փողանցքը փակվում է փակաղակով՝ պահելով այն երկու մարտական դիրքի։ Չնայած Կալաշնիկովի ինգնաձիգի արտաքին նմանությանը, Մ76-ի որոշ դետալներ անհրաժեշտ էր փոխել, որպեսզի ստացվեր հզոր հրացանային փամփուշտ։ Ի տարբերություն ինգնաձիգի, ընդլայնված  են երկարությունը փակաղակում, կափարիչը և գազի արտահոսքի խողովակը։ Զարկանաձգանային մեխանիզմը թույլ է տալիս կրակի դուրս մղումը մեկ կրակոցով ։
Հրացանն ունի երկար և ծանր փող 4 ակոսով (ակոսների հեռավորությունը 240 մմ) և ճեղքավոր բոցամարիչով՝ Դրագունովի դիպուկահար հրացանի նման։ Փամփուշտներով սնումը կատարվում է 10 փամփուշտով հանովի պահեստատուփից։
Հրացանաձգության կառավարման դետալները Կալաշնիկովի ինքնաձիգի նման են տեղադրված։
Հրացան ունի մեխանիկական սեկտորային նշանոց՝ թիրախավորել մինչև 1000 մետր հեռավորությամբ, որի մեկ բաժանումը 50մ է։ Փողատուփի ձախ կողմում ամրացված է գիշերային նշանառության համար նախատեսված հարմարանք։ Հաստիքային է համարվում 1969 թվականի քառակողմ օպտիկական նշանոցը № 2 (ON-2M1969)։
Փողակալը, ատրճանակային բռնակը և կոթը փայտից են։ Կոթի ծոծրակալի վրա հարվածամեղմիչ է տեղադրված։
Հրացանի վրա կարող են նաև տեղադրված լինել խլացուցիչ և սվին-դանակ։
Ծանոթագրություններ
<references group="" responsive="1">
Արտաքին հղումներ
Կատեգորիա:1976 հիմնադրումներ
Համերգ (գործողություն)
«Համերգ» գործողություն (Операция «Концерт»), խորհրդային պարտիզանների իրականացրած գործողության կոդային անվանումը, որն անցկացվել է 1943 թվականի սեպտեմբերի 19-ից մինչև հոկտեմբերի վերջը և եղել է «Ռելսային պատերազմ» գործողության շարունակությունը ։
Գործողության աշխարհագրություն
Գործողությանը մասնակցել են 193 պարտիզանական կազմավորումներ (ավելի քան 120 հազար մարդ) Բելառուսիայից, Մերձբալթիկայից, Կարելիայից, Ղրիմից, Լենինգրադի ու Կալինինի մարզերից։ Գործողությունը ռազմաճակատի գծով ձգվել է շուրջ 900 կմ (բացառությամբ Կարելիան ու Ղրիմը) և խորությամբ ավելի քան 400 կմ։ Տվյալ գործողությունը սերտ կապ է ունեցել խորհրդային զորքերի մոտալուտ առաջխաղացմանը Սմոլենսկի և Գոմելի ուղղություններով, ինչպես նաև Դնեպրի ճակատամարտի հետ։ Գործողությունը ղեկավարել է Պարտիզանական շարժման կենտրոնական շտաբը։
Գործողության նպատակ
Գործողության խնդիրը եղել է շարքից հանել երկաթգծի մեծ հատվածներ՝ նպատակ ունենալով խոչընդոտել հակառակորդի ռազմական փոխադրումները։
Գործողության նախապատրաստություն
Յուրաքանչյուր պարտիզանական կազմավորում ստացել է որոշակի մարտական առաջադրանք։ Կազմակերպվել է պարտիզանների զանգվածային ուսուցում ականապայթեցման աշխատանքների բնագավառում։ Եղանակային պայմանների վատացման պատճառով խորհրդային ավիացիան սեպտեմբերի 19-ին պարտիզաններին հասցրել է նախատեսված բեռների միայն տոկոսը, այդ պատճառով գործողության սկիզբը տեղափոխվել է սեպտեմբերի 25։
Գործողության ընթացք
Պարտիզանական բրիգադների մի մասը դուրս է եկել մեկնարկային սահման և լույս սեպտեմբերի 19-ի գիշերը հարված հասցրել երկաթուղային հաղորդակցման վրա։ Պարտիզանական կազմավորումների հիմնական մասն իր մարտական գործողություններն սկսել է լույս սեպտեմբերի 25-ի գիշերը։ Ֆաշիստական հրամանատարությունը ջանքեր է գործադրել երկաթուղու աշխատանքը վերականգնելու ուղղությամբ․ Բելառուսիա են ուղարկվել երկաթգծի վերանորոգմամբ զբաղվող նոր գումարտակներ, վերանորոգման աշխատանքներում ներգրավվել են տեղի բնակիչները։ Լեհաստանից, Չեխոսլովակիայի, Գերմանիայից բերվել են ռելսեր ու կոճափայտեր, սակայն պարտիզանները նորից են շարքից հանել երկաթգծի վերանորոգված հատվածները։ Գործողությունը դադարեցվել է պայթուցիկ նյութերի բացակայության պատճառով։
Արդյունքներ
Գործողության ընթացքում պայթեցվել է շուրջ 150 հազար ռելս (1943 թվականի հունվարի 1-ի դրությամբ՝ օկուպացված տարածքում եղել է 11 մլն )։ Միայն բելառուս պարտիզանները պայթեցրել են շուրջ 90 հազար ռելս, 1041 գնացք, 72 երկաթուղային կամուրջ, ոչնչացրել 58 կայազոր։ Պարտիզանների գործողությունների արդյունքում երկաթգծերի թողունակությունը նվազել է 35-40 տոկոսով, ինչ զգալիորեն դժվարացրել է ֆաշիստական զորքերի վերախմբավորումներն ու մեծապես օգնել առաջ շարժվող Կարմիր բանակին։
Ինչպես նշել է խորհրդային հայտնի դիվերսանտ Իլյա Ստարինովը, պարտիզանների հիմնական ուժերի ուղղումը ռելսերի պայթեցման գործին պայթուցիչ նյութերի անբավարարության պայմաններում (ինչի պատճառով ստիպված են եղել չեղարկել գործողության ձմեռային փուլը) հանգեցրել է գնացքների վթարների նվազմանն ու արդյունքում նպաստել երկթագծերի թողունակության բարձրացմանը, բայց դժվարացրել է Կարմիր բանակի կողմից դրանց վերականգնումը առաջախաղացման ժամանակ ։
Գրականություն
Կատեգորիա:Պարտիզանական շարժումը Հայրենական մեծ պատերազմի ժամանակ Կատեգորիա:Հայրենական մեծ պատերազմի պարտիզանական գործողություններ
Արշակ Մակիչյան
Արշակ Արթուրի Մակիչյան, ռուս, կլիմայական շարժման երիտասարդ ակտիվիստ, ծագումով Հայաստանից ։ 2019 թվականի դեկտեմբերի դրությամբ, կազմակերպել է դպրոցական դասադուլ հանուն կլիմայի, ամեն ուրբաթ, Մոսկվայի Պուշկինի հրապարակում , ավելի քան 40 շաբաթ ։ Ռուսաստանում, անհատական բողոքներն օրինական են, բայց ցանկացած մեծ բան պահանջում է ոստիկանության թույլտվությունը ։ Մակիչյանը փորձել է ավելի քան տասն անգամ շատ մեծ ցույց կազմակերպել, որոնք ձախողվել են ։
Նա ոգեշնչել է ամբողջ Ռուսաստանին, որպեսզի մասնակցեն դպրոցական դասադուլներին հանուն կլիմայի, այդ թվում՝ Մոսկվայում գտնվող միայնակ ցուցարարներին ։ 2019 թվականի դեկտեմբերին, Իսպանիայի Մադրիդ քաղաքից վերադառնալուց ժամեր անց, նրան ձերբակալում են, որտեղ նա ելույթ էր ունեցել ՄԱԿ–ի կլիմայի փոփոխության վերաբերյալ կոնֆերանսում ։
Նաև ջութակահար է ։
Արտաքին հղումներ
Կատեգորիա:Հայերը Մոսկվայում Կատեգորիա:Կլիմայական ակտիվիստներ Կատեգորիա:Հայ ջութակահարներ
Առագաստ (համաստեղություն)
Առագաստ կամ Առագաստներ ( լատիներեն ՝ Vela), երկնակամարի հարավային կիսագնդի համաստեղություն։
Պատմություն
Նախկինում մտնելիս է եղել մի ավելի մեծ համաստեղության՝ Նավի (լատիներեն՝ Argo Navis) մեջ, որը հետագայում բաժանվեց երեք մասերի. մյուս երկուսն են՝ Ողնուցը և Նավախելը։
Աստղերը
Անզեն աչքով տեսանելի 195 աստղերից ամենապայծառը +1.75m պայծառության Առագաստների գամմա բազմակի աստղերի համակարգն է։
Խոր տիեզերքի օբյեկտները
Առագաստներում է գտնվում NGC 3132 պլանետար միգամածությունը։ Ամենամոտ գտնվող պլանետար միգամածություններից է, հեռավորությունը ≈2000 լուսատարի է։ Տրամագիծը մոտավորապես մեկ լուսատարի է։
Օզան Չոլաքօղլու
Օզան Չոլաքօղլու (Ozan Çolakoğlu, ), թուրք կոմպոզիտոր, երգերի հեղինակ և երաժշտական պրոդյուսեր: Առավել հայտնի է դարձել որպես Թարքանի պրոդյուսեր և երգերի հեղինակ:
Կարիերա
Օզան Չոլաքօղլուն ծնվել է 1972 թվականի սեպտեմբերի 18-ին Ադանայում : Ավարտել է Բերքլիի երաժշտական քոլեջը (Berklee College of Music) :
Նրա կարիերան սկսվել է 1991 թվականին, երբ հանդիպես Թարքանի հետ: Օզանը վերջինիս համար սկսեց երգեր գրել:
Եվրատեսիլ 2003 երգի մրցույթի ժամանակ հաղթողի՝ Սերթաբ Էրեների «Every Way That I Can» երգի համապրոդյուսերն էր և վերադաշնակողը : Ավելի ուշ՝ Եվրատեսիլ 2009 երգի մրցույթին վերադաշնակել է Հադիսեի «Düm Tek Tek» երգը :
Որպես կոմպոզիտոր հանդես է եկել թուրքական մի շարք ֆիլմերում՝ «Տիեզերական տարր: Դրվագ X», «Քննություն», «Սերը սիրում է պատահականություն» :
Արտաքին հղումներ
Կատեգորիա:Թուրք երաժիշտներ Կատեգորիա:Թուրք կոմպոզիտորներ Կատեգորիա:21-րդ դարի կոմպոզիտորներ Կատեգորիա:Թուրք տղամարդ երգիչներ
Ալֆորովյան գիմնազիա
Ալֆորովյան գիմնազիա, նախկին մասնավոր գիմնազիա Մոսկվայում աղջիկների համար։
Պատմություն
Գիմնազիան հիմնադրվել է Ալյֆյորովա Սամսոնովնայի և Ալեքսանդր Դանիլովիչի կողմից։ Ալֆյորովա Սամսոնովնան քննարկել է Չուպրով Իվանովիչի հետ սեփական գիմնազիայի հատակագիծը։ Գիմնազիան պաշտոնապես կազմավորվել է 1896 թվականին։
1904 թվականին Մուխինայի լեռան վրա գնվում է գիմնազիայի շենքի կառուցման համար տարածք (Ավետման եկեղեցի Բերեժկիում եկեղեցու անունով կոչվեց մեծ Բլագովեշչենսկի նրբանցքում)՝ գիմնազիայի հաջող զարգացման նպատակով։ Տունը կառուցվել է բարերարների, այդ թվում Սերգեյ Անդրեևիչ Մուրոմցևի, Սոլդատենկով Կոզմա Տերենտևիչի միջոցներով, կտակվել է հաստատությանը դասագրքեր և գրքեր։ Տունը կառուցվել է Շիցայի հատակագծով։ Շինության կառուցումն ավարտվել է 1906 թվականին (հասցե-մեծ Բլագովեշչենսկի նրբանցք, դ. 21):
Գիմնազիայի շենքում նախատեսված էր նաև բնակարան տնօրենական զույգի համար։ Ալեքսանդր Սամսոնովնան տառապում էր սրտի հիվանդությամբ, այդ պատճառով շենքում վերելակ էր կառուցվել։ Դպրոցի շրջանավարտների հիշողություններում պահպանվել է պատմությունը, երբ վերելակը խրվել է և Ալֆերովան մաթեմատիկայի դաս է անցկացրել վերելակի ճաղերի արանքից։
Սովորելը եղել է վճարովի, սակայն յուրաքանչյուր դասարանում 25-30 աշակերտներից 2-3-ը սովորել են անվճար, ընդ որում նրանց անուններն անհայտ են եղել մնացածներին։ Դպրոցի ներսում սոցիալական անհավասարություն չի զգացվել։ Գիմնազիստ-այֆյորովականները տարբերվում էին ոչ միայն կապույտ բերետներով. նրանց բնորոշ էր հատուկ խորը ներքին դաստիարակությունը, բնական վարքը, ազնիվ արժանապատվությունը անկեղծ բարյացակամության դեպքում։
Գիմնազիան տարածված էր Մոսկվայի լիբերալ մտավորականության, գրական, գիտական և գեղարվեստական շրջանակներում (Սանկտ Պետերբուրգ)։ Նրա աշակերտուհիների թվում են Գոլիցինիխը, Գագարինիխը, Յակուշկինիխը, Շեպկինիխը, Պետրուշեւսկին, Կոժևնիկովը, Կիզևետտերը, Մամոնտովիխը, Գուչկովը, Վասիլի Պոլենովովը, Ֆյոդոր Իվանովիչ Շալյապինը, Վալենտին Ալեքսանդրովիչը Սերովը։
Վարժարանի աշխատանքային օրը սկսվում էր դահլիճում կայացած ընդհանուր ժողովից։ Դասից առաջ հերթապահ աշակերտը կարդում էր Ավետարանից գլուխ։
Վարժարանում գործում էր թատրոն, որը ղեկավարում էր Ա.Դ. Ալֆյորովը; Շրջանավարտներից մեկը՝ Նատաշա Հեսինգը, Փոքր թատրոնում դարձել է պրոֆեսիոնալ դերասանուհի Բելևցևա անվանումով։ Գիմնազիստուհիները լույս էին ընծայել «Բաբիե դելո» թերթը։  Աշակերտները վարժարանում ստեղծել են «բարեկարգման միություն», որը միավորում էր կրտսեր և ավագ աշակերտներին ։
Ժամանակակից գրողի կարծիքով՝ Ալֆերյան գիմնազիայում խիստ չափավորվելվել են բարեպաշտության և համեստության կանոնների պահպանմամբ։ Ներկայացումների ժամանակ դասական տեքստերից հեռացվում էին «վտանգավոր վայրերը», այնպիսի բառեր, ինչպիսիք են «կանացի կուրծքը»,  «ցանկությունները», դուրս էին մղվում, իսկ 18-րդ դարի զգեստների վրա բեմադրություններում թևքերը երկարացվում էին և կարվում կրծքին, պատանիների մուտքը վարժարան նույնիսկ թատերական կամ պարային երեկոներին արգելված էր։ Գիմնազիստուհիների հետ պարում էին միայն Ալֆերովների ստուգված հարազատները կամ «ռեֆորմատսկայա Մարիայի» երիտասարդ դասախոսները ։ 1907-1908 թվականներին Ալֆերյան վարժարանում Սովորել է Մարինա Ցվետաևան։ Մարինայի ըմբոստ բնավորությունը չի հանել սահմանված կարգերը, և այն անցել է Բրյուխոնենկոյի վարժարան։
1916 թվականի փետրվարի 26-ին ստեղծվել է «Ա.Ս. Ալֆերովայի վարժարանի նախկին աշակերտուհիների միությունը»։ Նրա նպատակն էր «ընդհանուր շահի հիման վրա համախմբել վարժարանին առնչվող բոլոր անձանց և հոգևոր ու նյութական աջակցություն ցուցաբերել կարիքավորներին ։
1917 թվականի գարնանը Ալֆերյան վարժարանը մտնում է «սովորողների Մոսկովյան կազմակերպություն»։ Այնտեղ ներկայացուցիչներ են ընտրվել Լելա Ֆիդլերը (ապագա Ե. Ա. Տիմոֆեև-Ռեսովսկայա), Նադյա Վասիլևնա Վախմիստրովան (ն.Վ. Ռեֆորմատսկայա, Մայակովսկու թանգարանի տնօրեն), Տանյա Իգնատևան, Մարինա Լոսևան Մ. Պոստնիկովա-Լոսևան հայտնի արվեստաբան) և Սոնյա Անդրեևնա Տոլստայան (թոռնուհի Լ. ն. Տոլստոյ)։
Վարժարանը վերջին շրջանավարտները տվել է 1918 թվականի գարնանը։ 1919 թվականին այն վերափոխվել է 75-րդ դպրոցի։ Ամռանը Բոլշեւո Ալֆյորով գյուղում կազմակերպել էին ամառային աշխատանքային գաղութ՝ աշակերտների հանգստի և կերակրման համար։ Այնտեղ 1919 թվականի օգոստոսի 28-ին. Ա. Դ. և Ա. Ս. Ալֆերովները ձերբակալվեցին հակահեղափոխության և սաբոտաժի դեմ պայքարի Համառուսաստանյան Արտակարգ հանձնաժողով ՌԽՖՍՀ |ՉԿ-ն Սեպտեմբերի 14-ի լույս 15-ի գիշերը նրանց գնդակահարել են։
Ավելի ուշ դպրոցը ևս մեկ անգամ համարը փոխել է թիվ 11-ով, պատերազմից հետո այն դարձել է 31-րդը։ Նրա շրջանավարտները կարծում են, որ ալֆերյան ոգին Նա պահպանել է մինչև հետպատերազմյան տարիները ։
Այժմ այս շենքում գտնվում է Խամովիչյան դատարանը։
Ծանոթագրություններ
Կատեգորիա:Գիմնազիաներ
Մելովատսկի (Վերխնեդոնսկի շրջան)
Մելովատսկի (Меловатский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Մեշկովսկի գյուղական համայնքի կազմի մեջ։
Կատեգորիա:Ռոստովի մարզի Վերխնեդոնսկի շրջանի բնակավայրեր
Օսովո (գյուղ, Միրգորոդի շրջան)
Օսովո (Осове), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Օսովո գյուղում բնակվում էր 76 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Մեր քաղաքի մարդիկ
Մեր քաղաքի մարդիկ, 1966 թվականին «Հայֆիլմ» կինոստուդիայում նկարահանված սև-սպիտակ ֆիլմ, որ բաղկացած է երեք նովելներից։
ա. Ավդոյի մեքենան
Ֆիլմը պատմում է այն հակասության մասին, որ առաջանում է խորհրդային կարգերի հաստատման տարիներին հին Երևանի առաջին ավտովարորդի ու կառապանների միջև ։
բ. Գառնի
Այս նովելը պատմում է սիրահար զույգի բարդ հոգեբանական հարաբերությունների մասին։
գ. Քայլերգ
Մարդկային կյանքը դիտարկվում է խեղճ ու անտեր շան հայացքով։
Ծանոթագրություններ
Կատեգորիա:1966 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:«Հայֆիլմ» ստուդիայի ֆիլմեր
Ռինով
Ռինով (Rhinow), քաղաք Գերմանիայի Բրանդենբուրգ երկրամասում։
Արտաքին հղումներ
Կատեգորիա:Գերմանիայի քաղաքներ
Դոմոլոչ
Դոմոլոչ (Домолоч), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1865 թվականին։
2001 թվականի տվյալներով Դոմոլոչ գյուղում բնակվում էր 138 մարդ։ Բնակավայրը զբաղեցնում է 0,835 կմ² տարածք։ Բնակչության խտությունը կազմում էր 165,27 մարդ/կմ²։
Լոկորոտոնդո
Լոկորոտոնդո (Locorotondo), կոմունա Իտալիայում, գտնվում է Ապուլիա մարզի Բարի գավառում ։
Բնակչության թիվը՝ 14 108 մարդ (2008 թվականի տվյալներով), խտությունը՝ 300 մարդ/կմ²։ Զբաղեցնում է 47 կմ² տարածք։ Փոստային ինդեքսը՝ 70010։ Հեռախոսային կոդը՝ 080։